ai4bharat/Pralekha huggingface dataset:
குடியரசுத் துணைத் தலைவர் செயலகம்
மருத்துவர்கள் மற்றும் துணை மருத்துவ ஊழியர்களின் பற்றாக்குறையை வேகமாக பூர்த்தி செய்ய குடியரசு துணைத் தலைவர் வலியுறுத்தல்
சுகாதாரத் துறையில் பயிற்சி பெற்ற மனித வளப் பற்றாக்குறையை போர்க்கால அடிப்படையில் சரி செய்ய குடியரசு துணைத் தலைவர் திரு எம் வெங்கையா நாயுடு இன்று வலியுறுத்தினார். 1:1,000 என்ற உலக சுகாதார அமைப்பின் விதிமுறையை விட குறைவாக இந்தியாவில் 1: 1,511 என்ற ரீதியில் உள்ள மருத்துவர் மற்றும் மக்கள்தொகை விகிதத்தைக் குறிப்பிட்டு, நாட்டின் ஒவ்வொரு மாவட்டத்திலும் ஒரு மருத்துவக் கல்லூரி மற்றும் மருத்துவமனை அமைக்கும் அரசாங்கத்தின் நோக்கத்திற்கு ஏற்ப மேலும் மருத்துவக் கல்லூரிகளை உருவாக்க வேண்டியதன் அவசியத்தை அவர் வலியுறுத்தினார்.
நாட்டில் துணை மருத்துவ ஊழியர்களின் பற்றாக்குறையைப் பற்றி குறிப்பிட்ட திரு நாயுடு, செவிலியர் எண்ணிக்கையை  துரித கதியில் உயர்த்த வேண்டும் என்றார். கிராமப்புறங்களில் நிலவும் பயிற்சியளிக்கப்பட்ட மனிதவள பற்றாக்குறை குறித்து பேசிய அவர், கிராமங்களில் பணியாற்ற சுகாதாரப் பணியாளர்களை ஈர்ப்பதற்காக சிறந்த ஊக்கத்தொகை மற்றும் உள்கட்டமைப்பை உருவாக்க பரிந்துரைத்தார்.
புது தில்லியில் உள்ள பல்கலைக்கழக மருத்துவ அறிவியல் கல்லூரியின் பட்டமளிப்பு விழாவில் பேசிய குடியரசு துணைத் தலைவர், சுதந்திரத்திற்குப் பிறகு பல்வேறு சுகாதார குறியீடுகளில் முன்னேற்றம் அடைந்துள்ளதை குறிப்பிட்டார். அதே நேரத்தில், அரசு மற்றும் தனியார் துறைகளின் ஒருங்கிணைந்த மற்றும் உறுதியான அணுகுமுறை தேவைப்படும் பல சவால்கள் உள்ளன என்று அவர் கூறினார்.
'அனைவருக்கும் ஆரோக்கியம்' என்ற இலக்கை அடைவதற்கான முதல் படி சுகாதாரத்திற்கான பொது செலவினங்களை அதிகரிப்பதாகும் என்று திரு நாயுடு வலியுறுத்தினார். 15-வது நிதி ஆணையத்தின் பரிந்துரைகளை குறிப்பிட்ட அவர், 2022-க்குள் மாநிலங்களின் சுகாதாரத்திற்கான செலவை அவற்றின் வரவு செலவுத் திட்டத்தில் 8 சதவீதத்திற்கும் அதிகமாக அதிகரிக்க வேண்டும் என்றும், மத்திய மற்றும் மாநிலங்களின் பொது சுகாதார செலவினங்களை 2025-க்குள் மொத்த உள்நாட்டு உற்பத்தியில் 2.5 சதவீதத்தை அடைய செய்ய வேண்டும் என்றும் குறிப்பிடப்பட்டுள்ளதாக கூறினார்.
அதிநவீன மருத்துவமனைகளை தனியார் துறையினரின் பங்களிப்புடன் கிராமப்புறங்களில் அமைக்க அவர் அழைப்பு விடுத்தார். மருத்துவ ஆலோசனை சாதாரண மக்கள் அணுகக்கூடியதாகவும் குறைந்த செலவிலும் இருக்க வேண்டும் என்பதை அவர் குறிப்பிட்டார்.
15-வது நிதி ஆணையத்தின் பரிந்துரையைப் பற்றி குறிப்பிடுகையில், கூட்டு சுகாதாரப் பணியாளர்களுக்கு பயிற்சி அளிக்க ரூ 13,000 கோடிக்கு மேல் ஒதுக்கீடு செய்ய பரிந்துரைக்கப்பட்டுள்ளதாகவும், இதன் மூலம் கூடுதலாக 15 லட்சம் பணியாளர்கள் உருவாவார்கள் என்று எதிர்பார்க்கப்படுகிறது என்றும் குடியரசு துணைத் தலைவர் தெரிவித்தார் .
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1758000
பாதுகாப்பு அமைச்சகம்
இந்திரா நேவி – 20
இந்திய மற்றும் ரஷ்ய கடற்படைகளுக்கிடையே இரண்டு ஆண்டுகளுக்கு ஒரு முறை நடக்கும் இருதரப்பு கடல் பயிற்சியான இந்திரா நேவியின் 11-வது பதிப்பு, 4 முதல் 5 செப்டம்பர், 2020 வரை வங்கக் கடலில் நடக்கிறது.
2003-இல் தொடங்கப்பட்ட இந்திரா நேவி, இரு கடற்படைகளுக்கிடையேயான நீண்டகால உறவை வெளிப்படுத்துகிறது. வங்கக்கடலில் இந்தப் பயிற்சி நடந்து கொண்டிருக்கும் சமயத்தில், மாண்புமிகு இந்திய பாதுகாப்பு அமைச்சர் திரு ராஜ்நாத் சிங், ரஷ்ய கூட்டமைப்பின் பாதுகாப்பு அமைச்சர், ஜெனரல் செர்ஜெய் ஷோய்குவின் அழைப்பின் பேரில் 3 செப்டம்பர், 2020 முதல் மாஸ்கோ பயணம் மேற்கொண்டிருக்கிறார்.
இரண்டாம் உலகப் போரின் 75வது ஆண்டைக் குறிக்கும் விதமாகவும், இருதரப்பு ஒத்துழைப்பு சார்ந்த விஷயங்கள் குறித்து விவாதிப்பதற்காகவும் பாதுகாப்பு அமைச்சரின் இந்தப் பயணம் அமைந்துள்ளது.
இரு நாடுகளின் கடற்படைகளுக்கிடையே பல வருடங்களாக கட்டமைக்கப்பட்ட உறவை மேலும் ஒருங்கிணைப்பதே இந்திரா நேவி-20-இன் முக்கிய நோக்கம் ஆகும். கொவிட்-19 பெருந்தொற்றின் காரணமாக அமல்படுத்தப்பட்டுள்ள கட்டுப்பாடுகளின் காரணமாக, நேரடி தொடர்பில்லாத, கடலில் மட்டுமே நடத்தக்கூடிய பயிற்சியாக இந்திரா நேவி-20 வடிவமைக்கப்பட்டுள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் https://pib.gov.in/PressReleasePage.aspx?PRID=1651225
பிரதமர் அலுவலகம்
ஸ்மார்ட் இந்தியா ஹேக்கத்தான் 2020-ன் மாபெரும் இறுதிச் சுற்றில் பிரதமர் உரையாற்ற உள்ளார்
ஆகஸ்ட் 1 அன்று நடைபெறவுள்ள ஸ்மார்ட் இந்தியா ஹேக்கத்தான் 2020-ன் மாபெரும் இறுதிச் சுற்றில், பிரதமர் திரு.நரேந்திரமோடி, காணொலிக் காட்சி வாயிலாக உரையாற்ற உள்ளார். இந்த நிகழ்ச்சியையொட்டி, மாணவர்களுடனும் அவர் கலந்துரையாட உள்ளார்.
நமது அன்றாட வாழ்வில் நாம் எதிர்கொள்ளும் சில சிக்கல்களுக்குத் தீர்வுகாண, மாணவர்கள் பயன்படுத்தக் கூடிய நாடுதழுவிய ஒரு ஏற்பாடாக இந்த ஸ்மார்ட் இந்தியா ஹேக்கத்தான் நடத்தப்படுவதுடன், புதுமையான பொருட்களைக் கண்டுபிடிக்கும் கலாச்சாரத்தை கற்பிக்கும் விதமாகவும், சிக்கல்களுக்குத் தீர்வுகாணும் மனநிலையை உருவாக்கும் நோக்கத்துடனும் நடத்தப்படுகிறது. இளைஞர்களின் மனதில், கூண்டுக்கு அப்பாற்பட்டு சிந்திக்கும் திறனை ஏற்படுத்துவதில் இந்தப் போட்டி மிகவும் வெற்றிகரமாக செயல்பட்டுள்ளது நிரூபணமாகியுள்ளது.
2017-ல் நடத்தப்பட்ட முதலாவது ஸ்மார்ட் இந்தியா ஹேக்கத்தான் போட்டியில் 42,000 மாணவர்கள் பங்கேற்ற நிலையில், 2018-ல் 1 லட்சம் பேராகவும், 2019-ல் 2 லட்சம் பேராகவும் அதிகரித்தது. ஸ்மார்ட் இந்தியா ஹேக்கத்தான் 2020-ன் முதல் சுற்றில், 4.5 லட்சத்திற்கும் மேற்பட்ட மாணவர்கள் பங்கேற்றனர். இந்த ஆண்டுக்கான மென்பொருள் பிரிவினருக்கான மாபெரும் இறுதிப்போட்டி, நாடு முழுவதும் உள்ள அனைத்து போட்டியாளர்களும் ஆன்லைன் வாயிலாக பங்கேற்கும் விதமாக, அதற்கென உருவாக்கப்பட்ட அதிநவீன சிறப்பு அமைப்பின் மூலம் ஏற்பாடு செய்யப்பட்டுள்ளது. மத்திய அரசின் 37 துறைகள், 17 மாநில அரசுகள் மற்றும் 20 தொழில் நிறுவனங்கள் கொடுத்துள்ள 243 பிரச்சினைகளுக்குத் தீர்வுகாண்பதற்கான போட்டியில், 10,000-க்கும் மேற்பட்ட மாணவர்கள் பங்கேற்க உள்ளனர்.
சிறுபான்மையினர் நலன் அமைச்சகம்
பலதுறை வளர்ச்சித் திட்டத்தின் கீழ் ராம்பூரில் திரு முக்தார் அப்பாஸ் நக்வி மேம்பாட்டுப் பணிகளைத் தொடங்கிவைத்து அடிக்கல் நாட்டினார்
மோடி அரசில் “அனைவரும் இணைவோம், அனைவரும் உயர்வோம்” என்பது ஒரு முழக்கம் மட்டுமல்ல அது “அரசுநீதி”, “அனைவரையும் உள்ளடக்கிய வளர்ச்சி” என்பது ராஜதர்மம் என்று மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி தெரிவித்துள்ளார். கடந்த நான்கு ஆண்டுகளில் ஏழைகள் மற்றும் நலிந்த பிரிவினரின் கண்ணியத்தின் ஒரு பகுதியாக வளர்ச்சி என்பது உருவாக்கப்பட்டு அவர்களுக்குச் சாலைகள், மின்சாரம், குடிநீர், வேலை வாய்ப்புக்கள் வழங்கப்பட்டிருப்பதாகவும் அமைச்சர் கூறினார்.
பலதுறை வளர்ச்சித் திட்டத்தின் கீழ் பிலாஸ்பூர், ஸ்வார், சைத்நகர், ஷாபாத், சம்ராவா ஆகிய இடங்களில் உத்தரப்பிரதேச்ச் சிறுபான்மையினர் விவகாரங்கள் மற்றும் நல அமைச்சகத்தின் பல்வேறு மேம்பாட்டுத் திட்டங்களை ராம்பூர் சிவில் லைன்ஸ் ஆதர்ஷ் ராம்லீலா மைதானத்தில் தொடங்கிவைத்தும் அடிக்கல் நாட்டியும் அமைச்சர் உரையாற்றினார்.
“குறுக்கு வழியில் திருப்திப்படுத்தாமல் அதிகாரமளித்தல்”, “கண்ணியத்துடன் வளர்ச்சி” என்ற கொள்கை காரணமாகச் சிறுபான்மையினர் உள்ளிட்ட அனைத்து தரப்பினரிடையேயும் நம்பிக்கையும் வளர்ச்சிச் சூழலும் ஏற்பட்டிருப்பதாக அமைச்சர் கூறினார்.
----
(Visitor Counter : 75
பிரதமர் அலுவலகம்
நேபாளத்தில் உள்ள லும்பினிக்குப் பிரதமர் பயணத்தின்போது கையெழுத்திடப்பட்ட / பரிமாறிக் கொள்ளப்பட்ட புரிந்துணர்வு ஒப்பந்தங்கள் / ஒப்பந்தங்கள் பட்டியல்
சென்னை ஐஐடி - உடன் காத்மாண்டு பல்கலைக்கழகம் இரண்டு ஒப்பந்தங்கள்
1. புத்தமத ஆய்வுகளுக்கான டாக்டர் அம்பேத்கர் இருக்கை அமைப்பது குறித்து லும்பினி புத்தசமய பல்கலைக்கழகம் மற்றும் இந்திய கலாச்சார உறவுகளுக்கான கவுன்சில் இடையே புரிந்துணர்வு ஒப்பந்தம்
2. இந்திய ஆய்வுகளுக்கான ஐசிசிஆர் இருக்கையை உருவாக்குவது குறித்து சிஎன்ஏஎஸ் திரிபுவன் பல்கலைக்கழகத்திற்கும் இந்திய கலாச்சார உறவுகள் கவுன்சிலுக்கும் இடையேயான புரிந்துணர்வு ஒப்பந்தம்
3. இந்திய ஆய்வுகளுக்கான ஐசிசிஆர் இருக்கையை உருவாக்குவது குறித்து காத்மாண்டு பல்கலைக்கழகம் மற்றும் இந்திய கலாச்சார உறவுகளுக்கான கவுன்சில் இடையே புரிந்துணர்வு ஒப்பந்தம்
4. சென்னை இந்திய தொழில்நுட்ப கல்விக் கழகம், இந்தியா, காத்மாண்டு பல்கலைக்கழகம்,நேபாளம் ஆகியவற்றுக்கிடையே ஒத்துழைப்புக்கான புரிந்துணர்வு ஒப்பந்தம்
5. இந்தியத் தொழில்நுட்ப கல்விக் கழகம், சென்னை, இந்தியா, காத்மாண்டு பல்கலைக்கழகம், நேபாளம் இடையே ஒப்பந்தத்திற்கான விருப்ப கடிதம் 
6. அருண் 4 ப்ராஜெக்ட் என்பதன் அமலாக்கம் மற்றும் மேம்பாட்டிற்காக எஸ்ஜேவிஎன் லிமிடெட் மற்றும் நேபாள மின்சார ஆணையத்திற்கும் இடையே ஒப்பந்தம்
மின்சார உற்பத்தி, பகிர்மானம், வழங்குதல் ஆகியவை உள்பட அனைத்துப் பணிகளிலும் மின்சாரத் துறையை சீர்திருத்தி, வலுப்படுத்துவதற்காக பல்வேறு நடவடிக்கைகள் மேற்கொள்ளப்பட்டுள்ளன. மின்சாரம் வழங்குவது மட்டுமின்றி, மின்சாரத்தைத் திறமையாகக் கையாள்வதையும் அதிகரிக்க நடவடிக்கை எடுக்கப்படுகிறது. அத்துடன் பொறுப்புத் தன்மையையும் வெளிப்படைத் தன்மையையும் மேம்படுத்த உதவும் வகையில் பிராப்தி , ஆஷ் டிராக்  ஆகிய கைபேசி செயலிகளும் அறிமுகம் செய்யப்பட்டுள்ளன.
மின்சார அமைச்சகத்தின் ஓராண்டு கால சாதனைகள்:
சவுபாக்கியா திட்டத்தின் கீழ் 2018 ஜனவரி முதல் நவம்பர் வரையில் நிகழ்த்திய சாதனைகள்
தேசிய எல்இடி திட்டம் செயல்படுத்துவதில் 2015 ஜனவரி 5 முதல் தற்போது வரையிலான முன்னேற்றம்:
அளவுருக்கள்
உஜாலா
தெருவிளக்குக்கான தேசிய திட்டம்
தெருவிளக்குகளுக்கு வழங்கப்பட்ட, பொருத்தப்பட்ட எல்இடி பல்புகள்
31.68 கோடி
74.79 லட்சம்
ஆண்டுதோறும் மிச்சப்படும் மின்சாரம்
41.142 கோடி கிலோவாட்
502.3 கோடி கிலோவாட்
அதிக தேவை அதிக திறன் தவிர்ப்பு
8,237 மெகாவாட்
837 மெகாவாட்
ஆண்டுக்கு கரியமிலவாயு  வெளியேற்றம் குறைப்பு
3.332 கோடி டன் CO2
34.6 லட்சம் டன் CO2
வாகன உற்பத்தியாளர்கள், கட்டுமான நிறுவனங்கள், போக்குவரத்து இயக்குவோர், சேவை வழங்குநர்கள் உள்பட ஒட்டுமொத்த மின்வழி போக்குவரத்து சூழலுக்கு உத்வேகம் அளிப்பதற்காக மின்வழிப் போக்குவரத்து தேசிய திட்டம்  அறிமுகம் செய்யப்பட்டுள்ளது.
தர நிர்ணயம்
தொலைதொடர்பு மற்றும் தகவல் தொழில்நுட்ப அமைச்சகம்
இந்தியாவில் செயல்படும் வெளிநாட்டு தொலைத்தொடர்பு நிறுவனங்கள் சர்வதேச ரோமிங் சிம் கார்டுகள் மற்றும் உலக அழைப்புக் கார்டுகளை விற்கவோ, வாடகைக்கு விடவோ ஆட்சேபனையில்லா சான்றிதழ் வழங்கவும், புதுப்பிக்கவும் வகைசெய்யும் கொள்கையை தொலை தொடர்புத்துறை மாற்றியமைத்துள்ளது
தொலைத்தொடர்பு துறை மேற்கொண்டுள்ள கொள்கை சீர்திருத்தங்களின் ஒரு பகுதியாக இந்தியாவில் செயல்படும் வெளிநாட்டு தொலைத்தொடர்பு நிறுவனங்கள் சர்வதேச ரோமிங் சிம் கார்டுகளை விற்கவோ, வாடகைக்கு விடவோ ஆட்சேபனையில்லா சான்றிதழ் வழங்கவும், புதுப்பிக்கவும் மாற்றியமைக்கப்பட்ட விதிமுறைகளை வெளியிட்டுள்ளது. ட்ராய்-இன் பரிந்துரைகளுக்கு ஏற்ப தொலைத் தொடர்புத்துறை விதிமுறைகளை மாற்றியமைத்துள்ளது. வெளிநாட்டுக்குச் செல்லும் இந்தியர்களின் நலனைப் பாதுகாக்கும் வகையில் இந்த மாற்றியமைக்கப்பட்ட விதிமுறைகள் வெளியிடப்பட்டுள்ளன.
ஆட்சேபனையில்லாத சான்றிதழ்கள் வைத்திருப்பவர்கள், நுகர்வோர் சேவை, தொடர்பு விவரங்கள், தொலைத் தொடர்பு பில்கள், கட்டணத் திட்டங்கள் போன்ற விவரங்களை வழங்க மாற்றியமைக்கப்பட்ட கொள்கை, வகை செய்யும். நுகர்வோர் குறைதீர்ப்பு நடைமுறைகளை காலவரையறைக்குள் மேற்கொள்ளவும் இதில் வகை செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1790656
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பாரத ரத்னா பண்டிட் கோவிந்த் வல்லப் பந்தின் சிலைக்கு மாலை அணிவித்து மரியாதை
உத்தரப் பிரதேசத்தின் முதல் முதல்வர் பாரத ரத்னா பண்டிட் கோவிந்த் வல்லப் பந்தின் சிலைக்கு மத்திய அமைச்சர் திரு ஹர்தீப் சிங் பூரி, மாலை அணிவித்து மரியாதை செலுத்தினார்.
இவரது சிலை தில்லி பண்டிட் பந்த் மார்க் பகுதியில் புதிய இடத்தில் நிறுவப்பட்டுள்ளது. இச்சிலைக்கு மத்திய வீட்டு வசதி மற்றும் நகர்ப்புற அமைச்சர் திரு ஹர்தீப் சிங் பூரி இன்று மாலை அணிவித்து மரியாதை செலுத்தினார்.
இந்நிகழ்ச்சியில் அவர் பேசியதாவது:
இந்திய சுதந்திர போராட்டத்தில் பண்டிட் கோவிந்த் வல்லப் பந்தின் பங்கு போற்றத்தக்கது. அவருக்கு மரியாதை செலுத்தும் வகையில், புதிய இடத்தில் சரியான விதத்தில் சிலை அமைக்கப்பட்டுள்ளது. அவரது வாழ்க்கை பயணம் மற்றும் தத்துவம் ஆகியவை, நமது சமூகம் மற்றும் நாட்டின் முன்னேற்றத்துக்கு அர்ப்பணிப்புடன் பணியாற்ற இந்தியர்களை ஊக்குவிக்கிறது.
பிரதமர் திரு நரேந்திர மோடியின் புதிய இந்தியா நமது வளமான பாரம்பரியத்தை பாதுகாக்கிறது. அதே நேரத்தில் வளர்ச்சி மற்றும் முற்போக்கான மாற்றத்துக்கு உத்வேகம் அளிக்கிறது. மத்திய விஸ்தா திட்டம், இது போன்ற ஒரு முயற்சியாகும். இதில் உள் கட்டமைப்பு தேவைகள் நிவர்த்தி செய்வதோடு, சுதந்திர போராட்ட வீரர்களின் நினைவிடங்களையும் பாதுகாக்கிறது.
இவ்வாறு திரு ஹர்தீப் சிங் பூரி பேசினார்.
பாரத ரத்னா பண்டிட் கோவிந் வல்லப் பந்த் உத்தரப் பிரதேசத்தின் முதல் முதல்வராக கடந்த 1946ம் ஆண்டு முதல் 1954ம் ஆண்டு வரை இருந்தார். மத்திய உள்துறை அமைச்சராக கடந்த 1955ம் ஆண்டு முதல் 1961ம் ஆண்டு வரை இருந்தார். கடந்த 1957ம் ஆண்டு இவர் பாரத ரத்னா விருதை பெற்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1692684
பாதுகாப்பு அமைச்சகம்
கோவிட் – 19 ஐக் கருத்தில் கொண்டு நாளை செங்கோட்டையில் சுதந்திர தின கொண்டாட்டங்களுக்கு பாதுகாப்பு அமைச்சகம் சிறப்பு ஏற்பாடுகள் செய்துள்ளது
பாதுகாப்பு அமைச்சகம் 2020 ஆகஸ்ட் 15 ஆம் தேதி செங்கோட்டையில் சுதந்திர தினக் கொடி ஏற்றுதல் விழாவில் தேசிய செயல்பாட்டின் புனிதத்திற்கும் கவுரவத்திற்கும் இடையிலான சமநிலையை காக்கும், அதே நேரத்தில் கோவிட்-19 தொற்று நோய் தொடர்பாக அனைத்து முன்னெச்சரிக்கை நடவடிக்கைகளையும் மேற்கொள்கிறது.
- எந்தவொரு கூட்டத்திற்கும் குறைந்த வாய்ப்புகளுடன் தடையற்ற இயக்கத்தை எளிதாக்கும் பொருட்டு, மரத்தாலான தரையையும் தரைவிரிப்புகளையும் கொண்டு இருக்கைகள் மற்றும் நடைபாதைகள் அமைக்கப்பட்டுள்ளன. வரிசையைத் தவிர்ப்பதற்கும், அனைத்து அழைப்பாளர்களும் சுமுகமாக செல்வதை உறுதி செய்வதற்கும் போதுமான இடைவெளி அடையாளங்களுடன் கூடுதல் கதவு பிரேம் மெட்டல் டிடெக்டர்கள் வழங்கப்பட்டுள்ளன. வாகனங்கள் சீராக நுழைவதற்கும், வெளியேறுவதை உறுதி செய்வதற்கும் பெரும்பாலான வாகன நிறுத்துமிடங்கள் செங்கல் நடைபாதைகளாக அமைக்கப்பட்டுள்ளன.
- கவுரவக் குழுவின் உறுப்பினர்கள் பாதுகாப்பை உறுதி செய்வதற்காக அவர்கள் தனிமைப்படுத்தப்பட்டுள்ளனர்.
- இருக்கைக்கான வழிகாட்டும் கொள்கை “இரண்டடி இடைவெளி” அல்லது நிகழ்வின் போது அமர்ந்திருக்கும் இரண்டு விருந்தினர்களுக்கு இடையில் 6 அடி இடைவெளி, நிகழ்ச்சி நடக்கும் போது கடைப்பிடிக்கப்படும்.
- விழா அழைப்பின் மூலம் மட்டுமே பங்கேற்க முடியும். முறையான அழைப்புகள் இல்லாத உறுப்பினர்கள் அந்த இடத்திற்கு வருவதைத் தவிர்க்குமாறு கேட்டுக்கொள்ளப்படுகிறார்கள். அதிகாரிகள், தூதர்கள், பொது உறுப்பினர்கள், ஊடகத்துறையினர் போன்றவர்களுக்கு சுமார் 4000க்கும் கூடுதலான அழைப்புகள் வழங்கப்பட்டுள்ளன.
- பாதுகாப்பைக் கருத்தில் கொண்டு, என்.சி.சி பயிற்சி மாணவர்கள் இந்த நிகழ்வைக் காண அழைக்கப்பட்டுள்ளனர்  அவர்கள் ஞான்பாத்தில் அமர்ந்திருப்பார்கள்.
- கோவிட் தொடர்பான பாதுகாப்பு நடவடிக்கைகள் குறித்து அழைப்பாளர்களுக்கு உணர்த்துவதற்காக, ஒவ்வொரு அழைப்பிதழ் அட்டையுடனும் கோவிட் தொடர்பான வழிகாட்டுதல்களைப் பின்பற்றுவதற்கான குறிப்பிட்ட ஆலோசனைகள் வழங்கப்பட்டுள்ளன.
- விழாவிற்கான பயிற்சிகள், சமூக விலகல் விதிமுறைகள் மற்றும் பிற முன்னெச்சரிக்கை நடவடிக்கைகளுடன் நடைபெற உள்ளன.
- நான்கு இடங்களில் போதுமான மருத்துவப் பரிசோதனை மையங்கள் அமைக்கப்பட்டுள்ளன. ராம்பார்ட்டுக்கு அருகில் 1, மாதவதாஸ் பூங்காவில் 1 மற்றும் ஆகஸ்ட்15 பூங்காவில் 2 மையங்கள் உள்ளன. நிகழ்ச்சி நடக்கும் பகுதிக்குள் உள்நுழைபவர்களுக்கு கோவிட் -19 தொடர்பான அறிகுறிகள் ஏதேனும் உள்ளதா என்று கண்டறியவும், முன்னெச்சரிக்கையாக பரிசோதனை செய்யவும் இவை அமைக்கப்பட்டுள்ளன. இந்த நான்கு இடங்களிலும் ஆம்புலன்ஸ் நிறுத்தப்பட்டிருக்கும்.
- அழைப்பாளர்களுக்கான அனைத்து நுழைவுப் புள்ளிகளிலும், வெப்ப அளவுமானி கொண்டு பரிசோதனை செய்ய திட்டமிடப்பட்டுள்ளது. செங்கோட்டைக்கு உள்ளேயும், வெளியேயும் முழுமையான சுத்திகரிப்புப் பணி வழக்கமான முறையில் மேற்கொள்ளப்பட்டு வருகிறது.
- அனைத்து அழைப்பாளர்களும் முகக்கவசம் அணியுமாறு கேட்டுக் கொள்ளப்பட்டுள்ளனர். கூடுதலாக, பல்வேறு இடங்களில் பொருத்தமான முகக்கவசங்களும் விநியோகிக்கப்படுகின்றன.
- என்.சி.சி பயிற்சி மாணவர்களுக்கு பின்னால் உள்ள ஞான்பாத்தில் பார்வைக்கு மேலும் அழகூட்டுவதற்காக மலர் ஏற்பாடுகள் செய்யப்பட்டுள்ளன.
சமூக நிதி மற்றும் அதிகாரமளித்தல் அமைச்சகம்
‘மாற்றுத்திறனாளிகளுக்கான ஒருங்கிணைந்த பிராந்திய மையம்’ – திரு தாவர்சந்த் கெலாட்டும், திரு அர்ஜூன் முண்டாவும் இன்று ராஞ்சியில் துவக்கி வைத்தனர்
மாற்றுத்திறனாளிகளுக்கான திறன்மேம்பாடு, மறுவாழ்வு மற்றும் வேலைவாய்ப்புக்காக ராஞ்சியில் அமைக்கப்பட்டுள்ள ஒருங்கிணைந்த பிராந்திய மையத்தை, மத்திய சமூக நீதி மற்றும் அதிகாரமளித்தல் துறை அமைச்சர் திரு தாவர்சந்த் கெலாட்டும், மத்திய பழங்குடியினர் நலத்துறை அமைச்சர் திரு அர்ஜூன் முண்டாவும் இன்று துவக்கி வைத்தனர். திரு தாவர்சந்த் கெலாட், காணொலிக் காட்சி வாயிலாகவும், திரு அர்ஜூன் முண்டா மையத்திற்கு நேரடியாக வருகை தந்தும், அதனை துவக்கி வைத்தனர்.
நிகழ்ச்சியில் பேசிய திரு கெலாட், இந்த மையம் ஜார்க்கண்டில் உள்ள மாற்றுத்திறனாளிகளின் தேவைகளை நிறைவு செய்யும் என்றும், இது போன்ற ஒருங்கிணைந்த பிராந்திய மையங்கள் ஒவ்வொரு மாநிலத்திலும் துவக்கப்படும் என்றும் தெரிவித்தார். இந்த மையத்திற்காக 2.5 ஏக்கர் நிலத்தை வழங்கிய ஜார்க்கண்ட் அரசை அவர் பாராட்டினார். தனது அமைச்சகம், இதுவரை, ரூ.1,100 கோடி மதிப்புள்ள உபகரணங்களையும், கருவிகளையும் 17 லட்சம் மாற்றுத்திறனாளி மக்களுக்கு வழங்கியிருப்பதாகவும், 9147 ஏடிஐபி முகாம்கள் நடத்தப்பட்டிருப்பதாகவும் மேலும் கூறினார்.
--------
(Visitor Counter : 166
சுற்றுச்சூழல் மற்றும் வனத்துறை அமைச்சகம்
ஒரு முறை மட்டும் பயனபடுத்தக்கூடிய பிளாஸ்டிக் பொருட்களுக்கு 1, ஜூலை, 2022 முதல் தடை
ஒருமுறை மட்டும் பயன்படுத்தக்கூடிய பிளாஸ்டிக் பொருட்களை 2022ம் ஆண்டுக்குள் முற்றிலும் ஒழிக்கவேண்டும் என்ற பிரதமர் திரு நரேந்திர மோடியின் அழைப்பிற்கிணங்க, மத்திய சுற்றுச்சூழல், வனம் மற்றும் பருவ நிலை மாற்றத் துறை, பிளாஸ்டிக் கழிவு மேலாண்மை திருத்த விதிமுறைகள் 2021 –ஐ , 12 ஆகஸ்ட் 2021 அன்று அறிவித்தது. சுதந்திர அமிர்த பெருவிழாவை மேலும் முன்னெடுத்துச் செல்லும் வகையில், குப்பையில் வீசப்படும் மற்றும் முறையாக கையாளப்படாத, பிளாஸ்டிக் கழிவுகளால் மாசு ஏற்படுவதை தடுக்க, இந்தியா முக்கியமான நடவடிக்கையை மேற்கொண்டுள்ளது. அதன்படி, குறிப்பிட்ட சில ஒரு முறை மட்டும் பயன்படுத்தக்கூடிய பிளாஸ்டிக் பொருட்களின் உற்பத்தி, இறக்குமதி, இருப்பு வைத்தல், வினியோகித்தல், விற்பனை மற்றும் பயன்பாட்டிற்கு 1, ஜூலை, 2022 முதல் நாடு முழுவதும் தடை விதிக்கப்படுகிறது.
ஒரு முறை மட்டும் பயன்படுத்தக்கூடிய பிளாஸ்டிக் குப்பைகளால் நிலப்பரப்பிலும், நீர் நிலைகளிலும், எதிர்மறை விளைவுகள்  ஏற்படுவதோடு, உலகம் முழுவதும் ஆழ்கடல் பரப்பிலும் பாதிப்பை ஏற்படுத்துகிறது.
2019ல் நடைபெற்ற ஐ நா சபையின் நான்காவது சுற்றுச்சூழல் மாநாட்டில், ஒரு முறை மட்டும் பயன்படுத்தக்கூடிய பிளாஸ்டிக் பொருட்களால் சுற்றுச்சூழல் மாசுபாடு குறித்து உலக அளவில் கவனம் செலுத்த வேண்டியதன் அவசியத்தை வலியுறுத்தி இந்தியா முன்மொழிந்த தீர்மானம் ஏற்றுக்கொள்ளப்பட்டது. மார்ச் -2022ல் நடைபெற்ற நிறைவடைந்த ஐந்தாவது ஐநா சுற்றுச்சூழல் மாநாட்டில், பிளாஸ்டிக் மாசுபாடு குறித்து உலக அளவில் நடவடிக்கை எடுக்கக்கோரி, அனைத்து உறுப்பு நாடுகளிடமும் ஒருமித்த கருத்தை ஏற்படுத்த இந்தியா ஆக்கப்பூர்வமாக பணியாற்றியது.
பிளாஸ்டிக் குச்சுகளுடன் கூடிய காது குடையும் பஞ்சு, பிளாஸ்டிக் குச்சுகளுடன் கூடிய பலூன்கள், பிளாஸ்டிக் கொடிகள், ஐஸ்கிரீம் குச்சுகள், அலங்காரத்திற்கான தெர்மோகோல், பிளாஸ்டிக் தட்டுகள், குவளைகள், பிளாஸ்டிக் கத்தி, ஸ்பூன், ஃபோர்க், உறிஞ்சுக் குழல், ட்ரே, மற்றும் ஸ்வீட் பாக்ஸ், அழைப்பிதழ் அட்டைகள், சிகரெட் பாக்கெட்கள், 100 மைக்ரானுக்கும் குறைவான பிளாஸ்டிக் அல்லது பிவிசி பேனர்கள், போன்றவை தடை செய்யப்பட்ட பொருட்களின் பட்டியலில் இடம்பெற்றுள்ளன.
தடை செய்யப்பட்டபொருட்களை சட்டத்திற்கு புறம்பாக தயாரித்தல், இறக்குமதி செய்தல், வினியோகித்தல், விற்பனை மற்றும் பயன்பாட்டை தடுக்க, தேசிய மற்றும் மாநில அளவிலான கட்டுப்பாட்டு அறைகள் அமைக்கப்படுவதுடன், மாநில எல்லைகளில் சோதனை சாவடிகளை அமைத்து தடை செய்யப்பட்டபொருட்கள் ஒரு மாநிலத்திலிருந்து மற்றொரு மாநிலத்திற்கு எடுத்து செல்வதை தடுக்கவும் நடவடிக்கை எடுக்குமாறு மத்திய அரசு அறிவுறுத்தியுள்ளது. பிளாஸ்டிக் தடை பிரச்சனையில் அரசுக்கு உதவும் வகையில், மக்களுக்கு அதிகாரம் அளிக்க மத்திய மாசு கட்டுப்பாட்டு வாரியம் குறைதீர்ப்பு செயலி ஒன்றை உருவாக்கியுள்ளது. இதுகுறித்து பொதுமக்களிடையே விளம்பரப்படுத்தும் வகையில், பிரக்ரித்தி என்ற இலட்சினை ஒன்றும் வெளியிடப்பட்டுள்ளது. இதுகுறித்து விழிப்புணர்வை ஏற்படுத்தும் விதமாக, மத்திய -மாநில அரசுகள், உள்ளாட்சி அமைப்புகள், ஆராய்ச்சி அமைப்புகள், தொழில் நிறுவனங்கள், சம்பந்தப்பட்ட அனைத்து தரப்பினரையும் ஒருங்கிணைத்து பணியாற்ற வேண்டும் என்றும் மத்திய அரசு தெரிவித்துள்ளது.
பாதுகாப்பு அமைச்சகம்
ஓ.ஆர்.ஓ.பி. திட்ட புதுப்பித்தல்
ஒரு பதவிக்கு ஒரு ஓய்வூதியம் திட்டத்தின் கீழ் வழங்கப்படும் ஓய்வூதியத்தை திருத்தியமைப்பதற்கான நெறிமுறைகள் மற்றும் அதனை நடைமுறைப்படுத்துவதற்கான வழிமுறைகளை ஆராய, ராணுவ கணக்குகள் தலைமைக் கட்டுப்பாட்டு அதிகாரி தலைமையில் 14.06.2019 அன்று குழு ஒன்று அமைக்கப்பட்டுள்ளது. அந்தக் குழுவின் விவரம் வருமாறு:-
- ராணுவ கணக்குகள் தலைமைக் கட்டுப்பாட்டு அதிகாரி : தலைவர்
- இணைச் செயலாளர்  : உறுப்பினர்
- கூடுதல் நிதி ஆலோசகர், பாதுகாப்பு  : உறுப்பினர்
- முப்படைகளின் பிரதிநதி : உறுப்பினர்
- ராணுவ கணக்குகள் கூடுதல் தலைமைக் கட்டுப்பாட்டு : உறுப்பினர்
அதிகாரி
- பிசிடிஏ , அலகாபாத் : உறுப்பினர்
- ராணுவ கணக்குகள் இணை தலைமைக் கட்டுப்பாட்டு
அதிகாரி : உறுப்பினர் &
அமைப்பாளர்
மாநிலங்களவையில் உறுப்பினர்கள் டாக்டர் டி. சுப்பராமி ரெட்டி மற்றும் திருமதி அம்பிகா சோனி ஆகியோர் எழுப்பிய கேள்விகளுக்கு இன்று எழுத்து மூலம் அளித்த பதிலில் பாதுகாப்புத் துறை இணை அமைச்சர் ஸ்ரீபத் நாயக் இத்தகவலைத் தெரிவித்துள்ளார்.
-----
(Visitor Counter : 124
சுகாதாரம் மற்றும் குடும்ப நலத்துறை அமைச்சகம்
“கொவிட்-19-ஐ சமாளிப்பதில் இந்தியாவின் பொது சுகாதாரத்தின் பங்கு” இணையவழி கருத்தரங்கில் டாக்டர் மன்சுக் மாண்டவியாவின் முக்கிய உரை
கொவிட்-19 பெருந்தொற்றை, குறிப்பாக ஒமிக்ரான் பரவலை சமாளிப்பதில் இந்தியாவின் வல்லமை உலகிற்கு நிரூபிக்கப்பட்டுள்ளது. தன்னார்வ தொண்டு அமைப்புகளுடன் சேர்ந்து, “கொவிட்-19-ஐ சமாளிப்பதில் இந்தியாவின் பொது சுகாதாரத்தின் பங்கு” இணையவழி கருத்தரங்கில், மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா முக்கிய உரை ஆற்றினார்.
“ஒமிக்ரான் பரவலை சிறப்பாக சமாளித்ததில் மற்ற நாடுகளுடன் ஒப்பிடுகையில் இந்தியாவின் உத்திகள் வலுவானவையாக இருந்தன” என்று மத்திய அமைச்சர் கூறினார். மற்ற நாடுகளில் தினசரி கொவிட் பாதிப்பு அதிகரித்து வந்தநிலையில் இந்தியாவில் கணிசமாக குறைந்து வந்தது. சரியான நேரத்தில், பரிசோதனை தொற்று கண்டறிதல், சிகிச்சை முறை, கட்டுப்பாட்டு மையங்கள், சமுதாய கண்காணிப்பு, விதிமுறைகளை சிறப்பாக பின்பற்றுதல், மருத்துவ சிகிச்சை உள்ளிட்ட நடவடிக்கைகளால் தொற்று வெகுவாக குறைந்தது.
மக்களின் கூட்டு முயற்சியை பாராட்டிய அவர், இந்தியாவின் தடுப்பூசி இயக்கம் அதன் திறனை பறைசாற்றுவதாக அமைந்தது என்று கூறினார். புவியியல் ரீதியில் பெரிய நாடாக இருந்த போதிலும், பெரும் மக்கள் தொகை கொண்ட நாடாக உள்ள போதிலும் இந்தியா தடுப்பூசி செலுத்துவதில் உலகிற்கு முன்னோடியாக இருக்கிறது என அவர் தெரிவித்தார். இதுவரை 1.8 பில்லியன் கொவிட் தடுப்பூசி டோஸ்கள் செலுத்தப்பட்டிருப்பது ஒரு முக்கிய சாதனை என்று அவர் குறிப்பிட்டார்.
பிரதமர் திரு நரேந்திர மோடியின் தலைமை மற்றும் வழிகாட்டுதலின் கீழ் தடுப்பூசி இயக்கம் வெற்றிகரமாக செயல்படுத்தப்பட்டு வருகிறது என்று கூறிய அமைச்சர், உறுதியான அரசியல் வலிமை இருந்தால் எதையும் சாதிக்கலாம் என்பதை நாம் உலகிற்கு காட்டியுள்ளோம் என்று தெரிவித்தார்.
இந்த கருத்தரங்கில் ஹார்வர்டு பல்கலைக்கழகத்தைச் சேர்ந்த டாக்டர் மார்க் எஸ்போசிடோ, பில் அண்ட் மெலின்டா கேட்ஸ் அறக்கட்டளையின் தலைவர் டாக்டர் கிரிஸ் எலியாஸ் நித்தி ஆயோக்கின் தலைமை செயல் அதிகாரி திரு அமிதாப் காந்த் உள்ளிட்டோர் கலந்து கொண்டனர்.
மேலும் கூடுதல் விவரங்களுக்கு இதன் ஆங்கில செய்திக் குறிப்பை காணலாம் https://pib.gov.in/PressReleasePage.aspx?PRID=1806922